Iktatószám: HTO/246-4/2017.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2017. február 23-ai ülésére**

**Tárgy:** Hévíz Város Önkormányzat és Alsópáhok Község Önkormányzata közötti házi segítségnyújtás feladat-ellátási szerződés megszüntetése, a Család- és Gyermekjóléti Szolgálat telephelyének módosítása, továbbá a Teréz Anya Szociális Integrált Intézmény Szervezeti és Működési Szabályzatának, Szakmai Programjának, és Házirendjének módosítása

**Az előterjesztő:** Papp Gábor polgármester

**Készítette:**  Varga András Intézményvezető

Fábiánné Hoffman Márta mb. hatósági osztályvezető

**Megtárgyalta:** Jogi- Ügyrendi, Szociális Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

**Tisztelt Képviselő-testület!**

A Képviselő-testület 2016. december 5., 2016. december 16., majd 2017. január 26-ai ülésén tárgyalta a Teréz Anya Szociális Integrált Intézmény (a továbbiakban: TASZII) Alapdokumentumainak - Szervezeti és Működési Szabályzatának, Szakmai Programjának, és Házirendjének – a módosítását.

A TASZII alapdokumentumok módosítását Alsópáhok Község Képviselő-testületének döntése indokolta, miszerint a Hévíz Város Önkormányzatával a házi segítségnyújtás ellátására kötött feladat-ellátási szerződés közös megegyezéssel történő megszüntetését kérelmezték. A szerződés, illetve a feladatellátás megszüntetése 2016. december 31., illetve 2017. január 31. napjával nem realizálódott, ezért azt Alsópáhok Polgármesterének kérésére többször tárgyalta a Tisztelt Képviselőtestület.

A feladat-ellátási szerződés megszűnése tárgyában hozott hatályos 22/2017. (I. 26.) számú Képviselő-testületi határozat felhatalmazta a polgármestert a megszüntető okirat aláírására legfeljebb 2017. június 30. napjáig.

Tekintettel arra, hogy Keszthely és Környéke Kistérségi Többcélú Társulás Társulási Tanácsa a 6/2017. (II. 9.) számú társulási tanácsi határozatával hozzájárult, hogy Alsópáhok Község Önkormányzata a Szociális Szolgáltató Központon keresztül a társulással kötött feladat-ellátási szerződés keretében 2017. március 1. napjától biztosítsa a házi segítségnyújtás ellátását, továbbá az elszámolási feltételek teljesülése valószínűsíthető, így nincs akadálya a feladatellátás megszűnés alapdokumentumokban történő átvezetésének, illetve a TASZII működési engedély módosításának.

A **Feladat-ellátási Szerződés megszűnésével szükséges a változások átvezetése a TASZII alapdokumentumaiban** is tekintettel arra, hogy mindegyik tartalmaz adatot a házi segítségnyújtás feladatellátásra Alsópáhok közigazgatási területén.

A mellékelt alapdokumentumok vonatkozásában az alábbi változások kerültek kivezetésre, illetve az alábbi oldalon történtek változások:

* Szervezeti és Működési Szabályzat: 8. oldala, 17. oldal, 19. oldal, 65. oldal, és annak 1. és 3. számú melléklete
* Szakmai Program: 4. és 5. oldal, 15 és 16. oldal, 77. oldal
* Házirend: 14. oldal és 19. oldal.

A változások szövegesen nem jelennek meg az alapdokumentumokban, mivel az odavonatkozó részek kivételre kerülnek. E vonatkozásban az alapdokumentumok 2017. március 1. napjával lépnek hatályba.

Az alapdokumentumok módosítását indokolja továbbá, hogy a **Család- és Gyermekjóléti Szolgálat** Hévíz Kossuth L. u. 5. szám alatti **telephelye 2016. március 15. napjától Hévíz, Vörösmarty u. 38. számra módosul.** A telephely módosítás előzménye, hogy a fenntartó, valamint az intézmény 2016. év során folyamatosan áttekintették az intézmény működését. A felek megállapodtak abban, hogy a dologi kiadások és a telephelyek számának racionalizálása tárgyában a lehetőségek figyelembe vételével lépéseket tesznek. A Hévíz, Vörösmarty u. 38. szám alatti idősek nappali ellátása szolgáltatást biztosító épület emeleti része nem volt kihasználva, valamint 2014. év során jelentős beruházás kezdődött a helyiségek hasznosítására, mely azonban nem fejeződött be.

Tekintettel arra, hogy a Család- és Gyermekjóléti Szolgálat létszáma a korábbi 6 fő közalkalmazott családsegítőről 2 főre csökkent (+ 1 fő közfoglalkoztatott adminisztrátor), az emeleti helyiségek ideálisak a Szolgálat számára, figyelembe véve a vonatkozó 1/2000. (I. 7.) SzCsM rendelet előírásait is.

A Család- és Gyermekjóléti Szolgáltat telephely változása az alapdokumentumokban az alábbi oldalon került átvezetésre:

* Szervezeti és Működési Szabályzat: 6. és 17. oldalak
* Szakmai Program: 3, 27, 28. és 73. oldalak
* Házirend: 15. oldal

Az alapdokumentumok a változások hatálybalépésének eltérő időpontjai miatt (2017. március 1. és 2017. március 15. napja) kerültek ismételten bemellékelve.

**Tisztelt Képviselő-testület!**

Kérem a Tisztelt Képviselő-testületet a határozati javaslat megtárgyalására és elfogadására. A döntés egyedi határozat, egyszerű szótöbbséget igényel.

**Határozati javaslat**

**1.**

**Határozati javaslat**

1. Hévíz Város Önkormányzat Képviselő-testülete a házi segítségnyújtás ellátására Alsópáhok Község Önkormányzatával kötött feladat-ellátás szerződés közös megegyezéssel történő megszüntetését 2017. február 28. napjával jóváhagyja, azzal hogy az a Feladat-ellátási szerződésben foglalt elszámolási feltétek teljesítésének megléte és a Teréz Anya Szociális Integrált Intézmény működési engedélye módosításhoz szükséges dokumentumok esetén szüntethető meg.

1. A Képviselő-testület egyidejűleg felhatalmazza a polgármestert a megszüntető okirat aláírására.

**Felelős:** Papp Gábor polgármester

**Határidő:** az 1. pont szerint, de legfeljebb 2017. március 31-ig.

**2.**

**Határozati javaslat**

**Normatív határozat címe:** Teréz Anya Szociális Integrált Intézmény Szervezeti és Működési Szabályzatának elfogadása

Hévíz Város Önkormányzat Képviselő-testülete a Teréz Anya Szociális Integrált Intézmény Szervezeti és Működési Szabályzatát az előterjesztés 1. melléklete alapján jóváhagyja. A Szervezeti és Működési Szabályzat hatályba lépésének időpontja 2017. március 1. napja.

**Felelős:** Papp Gábor polgármester

**Határidő:** 2017. március 10.

**3.**

**Határozati javaslat**

**Normatív határozat címe:** Teréz Anya Szociális Integrált Intézmény Szakmai Programjának elfogadása

Hévíz Város Önkormányzat Képviselő-testülete a Teréz Anya Szociális Integrált Intézmény Szakmai Programját az előterjesztés 2. melléklete alapján elfogadja. A Szakmai Program hatályba lépésének időpontja 2017. március 1. napja.

**Felelős:** Papp Gábor polgármester

**Határidő:** 2017. március 10.

**4.**

**Határozati javaslat**

**Normatív határozat címe:** Teréz Anya Szociális Integrált Intézmény Házirendjének elfogadása

Hévíz Város Önkormányzat Képviselő-testülete a Teréz Anya Szociális Integrált Intézmény Házirendjét az előterjesztés 3. melléklete alapján elfogadja. A Házirend hatályba lépésének időpontja 2017. március 1. napja.

**Felelős:** Papp Gábor polgármester

**Határidő:** 2017. március 10.

**5.**

**Határozati javaslat**

**Normatív határozat címe:** Teréz Anya Szociális Integrált Intézmény Szervezeti és Működési Szabályzatának elfogadása

Hévíz Város Önkormányzat Képviselő-testülete a Teréz Anya Szociális Integrált Intézmény Szervezeti és Működési Szabályzatát az előterjesztés 4. melléklete alapján jóváhagyja. A Szervezeti és Működési Szabályzat hatályba lépésének időpontja 2017. március 15. napja.

**Felelős:** Papp Gábor polgármester

**Határidő:** 2017. március 20.

**6.**

**Határozati javaslat**

**Normatív határozat címe:** Teréz Anya Szociális Integrált Intézmény Szakmai Programjának elfogadása

Hévíz Város Önkormányzat Képviselő-testülete a Teréz Anya Szociális Integrált Intézmény Szakmai Programját az előterjesztés 5. melléklete alapján elfogadja. A Szakmai Program hatályba lépésének időpontja 2017. március 15. napja.

**Felelős:** Papp Gábor polgármester

**Határidő:** 2017. március 20.

**7.**

**Határozati javaslat**

**Normatív határozat címe:** Teréz Anya Szociális Integrált Intézmény Házirendjének elfogadása

Hévíz Város Önkormányzat Képviselő-testülete a Teréz Anya Szociális Integrált Intézmény Házirendjét az előterjesztés 6. melléklete alapján elfogadja. A Házirend hatályba lépésének időpontja 2017. március 15. napja.

**Felelős:** Papp Gábor polgármester

**Határidő:** 2017. március 20.

**4.**

**Mellékletek**

**4.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| **Fábiánné Hoffman Márta** | **Mb. Hatósági osztályvezető** |  |  |
| **Szintén László** | **Közgazdasági osztályvezető/pénzügyi ellenőrzés** |  |  |
| **dr. Tüske Róbert** | **jegyző/**  **törvényességi felülvizsgálat** |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| **Varga András** | **TASZII intézményvezető** |  |  |
|  |  |  |  |